Politsei andmeil keegi surma ei saanud ja inimeste haavad osutusi vähem tõsiseks, kui algul arvati. Üks ohvreist sai tõsiselt haavata jalga, kuid tema seisunud on stabiilne.

"See oli hoolimatu tegu, millest oleks võinud sündida palju halba. Õnneks ei näi vigastused olevat nii tõsised, kui algul arvati," ütles politseiinspektor Wasim Chaudhry BBC-le.

Ta avaldas lootust, et suurem osa ohvreist võib peagi haiglast lahkuda.

"On võimalik, et osa ohvreist ei otsinud öösel abi. Kui see on nõnda, siis kutsun neid tulema ravile nüüd," lisas Chaudhry.

Moss Side'i piirkonnas oli varahommikul palju rahvast, sest mõni tund varem oli seal lõppenud Kariibi-teemaline karneval.

Politsei püüab välja selgitada täpset tulistamispaika ja toimepanijat.